الله يساعدج عالشوكـ ياروح
مشوا عنج احبابج مدري ليوين
انسيهم بعد ما اظن يرجعون
منو الماتوا ورجعوا تالي عدلين ؟!
البقية انتي بحياتج شرد اعزيج .!
صفيتي الوحدج و المن تعزين ؟
اذا روحج الماتت والجنانيز مشوا
عيني ودموعي المن تردين
وكلبي الي غسل بدموع العيون
جسد محبوبتي بدم الشرايين
شنو البينة بقة كلشي وخسرناه
وصفينة انمش بدينة بالحياطين
قانون الحياة آمنت بالله
بس كسرني كلش هالقوانين
تنوحين اعلة شنهي ومن يواسيج
والمن كاعدة بدمج تحركين ؟
انة ميت صفيت وانتي وياي
يا زيج التلزمينة وتشكين؟؟
شكـ عيني الدمع واحركلي الجفون
وشكـ صدري وطلع من عندي كلبين
كلب محبوبتي الساكن بالظلوع
وكلبي الي بعدهم صار مسكين
اذآ ميتين انة وهية ياروح
وشيفيد العتب من احنة ميتين
وداعآ يا عشكـ فركتنة الاقدار
وداعآ يا حياة ودعنة السنين
من دكـ باب ولفي وطلع الروح
ملك الموت ما حس بينة روحين ؟!!!